rejauldu/bengali-wikipedia huggingface dataset:
রংপুর সরকারি বালিকা উচ্চ বিদ্যালয় ১৮৭৬ সালে আধুনিক রংপুর এর প্রাণ কেন্দ্রে বিদ্যালয়টি স্থাপিত হয়। অনেকের মতে রাজা রামমোহন ক্লাবে প্রথমে রংপুর বালিকা বিদ্যালয়টি এ.ই স্কুল পর্যন্ত ছিল। পরে বিংশ শতাব্দীর আগে বর্তমান অবস্থানে (যা ছিল ডিমলার রাজা জানকী বল্লভ সেনের বাগানবাড়ি) স্কুলটি স্থানান্তরিত হয়। স্কুল বর্তমান স্থানান্তরিত হবার আগে যা ছিল রংপুরের পুলিশ সুপারিনটেন্ট এর বাসভবন। তাই স্কুলের মূল ভবনটি অনেকটাই আবাসিক ভবনের মতো। ১৯১৬ সালে স্কুলটি হাই স্কুলে উন্নীত হয়। ১৯৬১ সালে স্কুলটি সরকারীকরণ করা হয়।http://www.rangpurgghs.edu.bd  ইতিহাস ব্রিটিশ আমলে বিদ্যালয়টির নাম ছিল রংপুর বালিকা উচ্চ ইংরেজি বিদ্যালয়। ঐতিহ্যবাহী এই শিক্ষা প্রতিষ্ঠানটি ১৮৭৬ সালে প্রতিষ্ঠিত হয়। প্রায় এক শতাব্দীর বেশি সময় আগে এই প্রতিষ্ঠানের যাত্রা শুরু হয়। বাংলার নারী জাগরণের অগ্রদূত ও পথিকৃৎ মহীয়সী নারী বেগম রোকেয়ার নারী শিক্ষা বিস্তার কার্যক্রমের আগেই এই বিদ্যালয়টি স্থাপিত হয়েছিল। সম্ভবত রংপুর সদরে এটাই মেয়েদের জন্য স্থাপিত প্রথম বালিকা বিদ্যালয়। পূর্বে এই বিদ্যালয়টি একটি ছোট মাইনর স্কুল ছিল। ডিমলার জমিদার জানকীবল্লভ স্ত্রী শিক্ষার প্রসারতার কথা চিন্তা করেই বিদ্যালয়টি নির্মাণ করেছিলেন। বিদ্যোৎসাহী ব্যক্তি দেওয়ানবাড়ির জমিদার জনাব রাধারমণ দেওয়ানজীর অম্লান পরিশ্রম ও অক্লান্ত প্রচেষ্টায় ১৮৭৬ সালে বিদ্যালয়টির প্রাথমিক স্তর প্রতিষ্ঠিত হয়। ডিমলার জমিদার জানকীবল্লভ ১৮৮৬ সালে বিদ্যালয়টিকে প্রাথমিক স্তর থেকে মাধ্যমিক পর্যায়ে উন্নীত করেন। মোট ৩.৬৪ একর জমির ওপর এই ঐতিহ্যবাহী বিদ্যালয়টি প্রতিষ্ঠিত। ১৮৭৬ সালে প্রতিষ্ঠার পর থেকেই ইংরেজি বালিকা বিদ্যালয় হিসেবে বেসরকারিভাবে কার্যক্রম পরিচালিত হয়ে আসছিল। পরবর্তী সময়ে সারা দেশের জেলা সদরের প্রাচীনতম স্কুল ও কলেজ সরকারীকরণ কার্যক্রমের আওতায় ১৯৬১ সালে বিদ্যালয়টি সরকারীকরণ করা হয়।  অবকাঠামো  ১৮৯৪ সালে স্মৃতি শশাঙ্ক প্রভা দেবী নামে এক ছাত্রী উক্ত স্কুল থেকে উচ্চ প্রাইমারী বৃত্তি লাভ করে। স্কুলের মূল ভবনের সামনে একটি কৃত্রিম "পদ্ম পুকুর" রয়েছে। যা নির্মিত হয়েছে ১৯৬৪ সালে। জানা যায়, স্কুলের ঐ সময়ের প্রধান শিক্ষিকা মিস এতিমুন্নেছা খাতুন ছিলেন কোলকাতার লেডি ব্রাবোর্ন কলেজের ছাত্রী। সেখানকার পদ্ম পুকুরের অনুকরণে প্রধান শিক্ষিকার দায়িত্ব পালন কালে তিনি এটি নির্মাণ করেন।  তথ্যসূত্র  বিষয়শ্রেণী:রংপুর জেলার বিদ্যালয় বিষয়শ্রেণী:১৮৭৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৭৬-এ ব্রিটিশ ভারতে প্রতিষ্ঠিত
ভাইভা হল একটি পেরুভীয় মার্কার কোমল পানীয় যার মালিক ব্যাককাস অ্যান্ড জনস্টন এবং পেরুতে বিক্রি হয়। ভাইভা হল ইনকা কোলার একটি প্রতিদ্বন্দ্বী পণ্য যা হলুদ রঙের একই বৈশিষ্ট্যগুলি ভাগ করে নেয়। ভাইভা ৫০০ এমএল এর পিইটি বোতলে বিক্রি হয়।   আরো দেখুন    ইনকা কোলা - সরাসরি প্রতিযোগিতামূলক ব্র্যান্ড  আইজ্যাক কোলা - সরাসরি প্রতিযোগিতামূলক ব্র্যান্ড  দেশ অনুযায়ী কোমল পানীয়ের তালিকা  ওরো - সরাসরি প্রতিযোগিতামূলক ব্র্যান্ড  ট্রিপল কোলা - সরাসরি প্রতিযোগিতামূলক ব্র্যান্ড   বহিঃসংযোগ     Backus web site   বিষয়শ্রেণী:পেরুভীয় পানীয়
কাটিনা পাক্সিনু (; ১৭ ডিসেম্বর ১৯০০ - ২২ ফেব্রুয়ারি ১৯৭৩) ছিলেন একজন গ্রিক চলচ্চিত্র ও মঞ্চ অভিনেত্রী। তিনি ১৯২৮ সালে গ্রিসে মঞ্চ অভিনয়ের মধ্য দিয়ে তার কর্মজীবন শুরু করেন। তিনি ১৯৩২ সালে প্রতিষ্ঠিত গ্রিসের জাতীয় থিয়েটারের প্রতিষ্ঠাতা সদস্যদের একজন ছিলেন। দ্বিতীয় বিশ্বযুদ্ধ শুরু হলে তিনি যুক্তরাজ্য ও পরে মার্কিন যুক্তরাষ্ট্রে চলে যান। যুক্তরাষ্ট্রে ফর হুম দ্য বেল টোলস (১৯৪৩) দিয়ে তার চলচ্চিত্রে আত্মপ্রকাশ ঘটে এবং এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার এবং গোল্ডেন গ্লোব পুরস্কার অর্জন করেন।  পাক্সিনো অল্প সংখ্যক হলিউড চলচ্চিত্রে অভিনয় করেন এবং ১৯৫০-এর দশকের শুরুতে গ্রিসে ফিরে আসেন। তিনি সেখানে পুনরায় মঞ্চে মনোনিবেশ করেন এবং কয়েকটি ইউরোপীয় চলচ্চিত্রে অভিনয় করেন। দীর্ঘদিন ক্যান্সারের সাথে যুদ্ধের পর তিনি ১৯৭৩ সালে মৃত্যুবরণ করেন।   তথ্যসূত্র    বহিঃসংযোগ        বিষয়শ্রেণী:১৯০০-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:২০শ শতাব্দীর গ্রিক অভিনেত্রী বিষয়শ্রেণী:গ্রিক চলচ্চিত্র অভিনেত্রী বিষয়শ্রেণী:গ্রিক মঞ্চ অভিনেত্রী বিষয়শ্রেণী:গ্রিসে ক্যান্সারে মৃত্যু বিষয়শ্রেণী:এথেন্সের অভিনেত্রী বিষয়শ্রেণী:মার্কিন যুক্তরাষ্ট্রে গ্রিক প্রবাসী বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন নাগরিকত্ব প্রাপ্ত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক বিষয়শ্রেণী:মার্কিন যুক্তরাষ্ট্রে প্রবাসী অভিনেত্রী
আইন, বিচার ও সংসদ বিষয়ক মন্ত্রণালয় বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ সংস্থাটি আইন বিষয়ক বিধি-বিধান প্রণয়ন এবং বাস্তবায়নের লক্ষ্যে কাজ করে থাকে।   অধীনস্থ প্রতিষ্ঠান   আইন ও বিচার বিভাগ  লেজিসলেটিভ ও সংসদ বিষয়ক বিভাগ   মন্ত্রীগণের তালিকা   টি এইচ খান ১৯৮১ -১৯৮২  মির্জা গোলাম হাফিজ ১৯৯১ - ১৯৯৬  জমির উদ্দিন সরকার ১৫ ফেব্রুয়ারি ১৯৯৬ জুন ১৯৯৬  আব্দুল মতিন খসরু ১৯৯৬ - ২০০১  মওদুদ আহমেদ ২০০১ - ২০০৬  শফিক আহমেদ ২০০৯ - ২০১৪  আনিসুল হক ২০১৪ - ৬ আগস্ট ২০২৪  আসিফ নজরুল ৯ আগস্ট - অদ্যাবধি   আইন ও বিচার বিভাগের সচিবগণের তালিকা   মোঃ গোলাম সারওয়ার; ৭ আগস্ট ২০১৯ - চলমান   তথ্যসূত্র    বহিঃসংযোগ   আইন, বিচার ও সংসদ বিষয়ক মন্ত্রণালয় - তথ্য বাতায়ন।    বিষয়শ্রেণী:বাংলাদেশ সরকারের মন্ত্রণালয় বিষয়শ্রেণী:১৯৭২-এ বাংলাদেশে প্রতিষ্ঠিত
হিমস (;"Homs". Random House Webster's Unabridged Dictionary.  / ALA-LC: Ḥimṣ), যা পূর্বে "এমেসা" নামেও পরিচিত ছিল (গ্রীক: Ἔμεσα Emesa) এটি সিরিয়ার পশ্চিমাঞ্চলীয় একটি শহর এবং হিমস এই প্রদেশের রাজধানী। ইংরেজিতে এটি হোমস নামেও পরিচিত। এই শহর সমুদ্র সমতল থেকে ৫০১ মিটার (১,৬৪৪ ফুট)উচ্চতায় এবং দামেস্কের ১৬২ কি.মি (১০১ মাইল) উত্তরে অবস্থিত।"ওরোন্টেস নদী বা, স্থানীয় ভাষায় আসি নদীর "তীরে এই শহরের অবস্থান। আভ্যন্তরীণ শহর ও ভূমধ্যসাগরীয় উপকূলের মধ্যে হিমসের কেন্দ্রীয় সংযোগ।  সিরিয়ান যুদ্ধের পূর্বে হিমস একটি প্রধান শিল্পকেন্দ্র ছিল। ২০০৪ সালে শহরের লোকসংখ্যা ছিল ৬,৫২,৬০৯।2004 census. উত্তরে আলেপ্পো ও দক্ষিণে দামেস্কের পর হিমস ছিল সিরিয়ার তৃতীয় বৃহত্তম শহর। শহরের জনগণের মধ্যে সুন্নি, আলাউয়ি ও খ্রিষ্টান জনগোষ্ঠী রয়েছে। শহরে অনেক ঐতিহাসিক মসজিদ ও গির্জা রয়েছে।  খ্রিষ্টপূর্ব প্রথম শতাব্দীতে  সেলুকিদের পূর্ব পর্যন্ত হিমসের কোনো বর্ণনা ঐতিহাসিক বিবরণে পাওয়া যায় না। পরবর্তীতে এই শহর এমেসার রাজপরিবারের রাজধানী হয়েছিল। তারা শহরকে এর নাম দেয়। এটি মূলত সূর্য দেবতা এল-গাবালের উপাসনার কেন্দ্র হলেও পরবর্তীতে বাইজেন্টাইনদের অধীনে শহরটি খ্রিষ্টান ধর্মের জন্য গুরুত্বপূর্ণ হয়ে উঠে। ৭ম শতাব্দীতে মুসলিমরা হিমস জয় করে এবং "জুন্দ" হিমসের রাজধানী হিসেবে গড়ে তোলে। শহরের কৌশলগত অবস্থানের কারণে সিরিয়া নিয়ন্ত্রণের ইচ্ছাপোষণকারী শাসকরা হিমসের দিকে বেশি দৃষ্টি দিতেন। উসমানীয় যুগে হিমস তেমন গুরুত্বপূর্ণ ছিল না। তবে ১৯শ শতাব্দীতে তুলা শিল্পের বিকাশের ফলে হিমস পুনরায় অর্থনৈতিক গুরুত্ব ফিরে পায়। ফরাসি শাসনামলে হিমসে বিদ্রোহ দেখা দেয়। ১৯৪৬ সালে স্বাধীনতার পর শহরটি বাথপন্থি প্রতিরোধের একটি কেন্দ্র হয়ে উঠে।  চলমান সিরিয়ান গৃহযুদ্ধে হিমস বিরোধী পক্ষের শক্তঘাটি হয়ে উঠে। ২০১১ সালের মে মাসে সিরিয়ান সরকার শহরে সামরিক হামলা চালায়। লড়াইয়ের ফলে শহরের অধিকাংশ সম্পূর্ণ ধ্বংস হয়ে যায় এবং হাজার হাজার বাসিন্দা মৃত্যুবরণ করে।Homs: Syrian revolution's 'capital'. BBC News. 2014-01-27.  যমজ শহর   বেলো হোরিজন্তে, ব্রাজিল (২০০১)   কায়সেরি, তুরস্ক   ইয়াজদ, ইরান  ছবিসমূহ  আরও দেখুন  Cities and towns during the Syrian civil war  List of cities in Syria  List of people from Homs  তথ্যসূত্র  উৎস      গ্রন্থপঞ্জি   .  .    .            .  .  .    .  .    .  .  .            বহিঃসংযোগ   eHoms – official website for Homs  Homs Online – brief information about the city of Homs  Emesa-net   Executive Branch of Homs    Drone footage revealing devastation of Homs, The Independent, 2 February 2016  বিষয়শ্রেণী:সিরিয়ার শহর বিষয়শ্রেণী:হিমস বিষয়শ্রেণী:সিরিয়ার রোমান শহর বিষয়শ্রেণী:রোমান উপনিবেশ বিষয়শ্রেণী:এমেসার রাজপরিবার বিষয়শ্রেণী:সিরিয়ার সুন্নি মুসলিম সম্প্রদায় বিষয়শ্রেণী:খ্রিস্টপূর্ব ৩য় সহস্রাব্দে প্রতিষ্ঠিত জনবহুল স্থান
টিনু আনন্দ (জন্ম: ১২ অক্টোবর ১৯৪৫) একজন ভারতীয় অভিনেতা, পরিচালক, প্রযোজক এবং লেখক, যিনি প্রধানত হিন্দি চলচ্চিত্রে কাজ করেন। তিনি কয়েকটি তামিল, তেলুগু, কন্নড় এবং মালয়ালম চলচ্চিত্রেও অভিনয় করেছেন।   প্রারম্ভিক জীবন  টিনু আনন্দ লেখক ইন্দ্র রাজ আনন্দের ছেলে, প্রযোজক বিট্টু আনন্দের ভাই এবং পরিচালক সিদ্ধার্থ আনন্দের চাচা। তিনি ভারতের মেয়ো কলেজে পড়াশোনা করেছিলেন। তিনি অভিনেতা আগার মেয়ে শাহনাজকে বিয়ে করেছেন।   কর্মজীবন  টিনু আনন্দ কালিয়া (১৯৮১), শাহেনশাহ (১৯৮৮), ম্যায় আজাদ হুঁ (১৯৮৯), এক হিন্দুস্তানি (২০০৩) সহ কয়েকটি চলচ্চিত্র পরিচালনা করেছেন।  তিনি ৫ বছর সত্যজিৎ রায়ের সাথে সহকারী পরিচালক হিসেবেও কাজ করেছেন। সত্যজিতের সাথে তিনি গুপী গাইন বাঘা বাইন (১৯৬৯), অরণ্যের দিনরাত্রি (১৯৭০), প্রতিদ্বন্দ্বী (১৯৭০), সীমাবদ্ধ (১৯৭১) এবং অশনি সংকেত (১৯৭৩) চলচ্চিত্র সহ-পরিচালনা করেছেন।  এছাড়াও তিনি অগ্নিপথ (১৯৯০), খিলাড়ি (১৯৯২), সাথিয়া (২০০২), গজনী (২০০৮), দাবাং ২ (২০১২), সালার: পার্ট ওয়ান – সিজফায়ার (২০২৩) সহ বিভিন্ন চলচ্চিত্রে অভিনয়ও করেছেন।   চলচ্চিত্রের তালিকা   বছর চলচ্চিত্রটীকাপরিচালক হিসেবে১৯৭৯দুনিয়া মেরি জেব মেঁ ১৯৮১ কালিয়া ১৯৮৪ ইয়ে ইশক নহি আসাঁ ১৯৮৮শাহেনশাহ১৯৮৯ম্যায় আজাদ হুঁ১৯৯১জিনা তেরি গলি মেঁ ১৯৯৮ মেজর সাব ২০০৩এক হিন্দুস্তানিসহকারী পরিচালক হিসেবে ১৯৬৯ গুপী গাইন বাঘা বাইন ১৯৭০অরণ্যের দিনরাত্রি ১৯৭০  প্রতিদ্বন্দ্বী ১৯৭১সীমাবদ্ধ ১৯৭৩ অশনি সংকেত   অভিনেতা হিসেবে  +বছরচলচ্চিত্রভূমিকাভাষাটীকা১৯৮৭পুষ্পকনির্বাকনায়কানতামিল১৯৮৮দয়াবানহিন্দি১৯৯০অগ্নিপথনথুহিন্দি১৯৯১আদিত্য ৩৬৯তেলুগু১৯৯২মেরে সজনা সাথ নিভানাদয়ালহিন্দিচমৎকারকুন্তাহিন্দিপুলিশ অফিসাররাম কিষাণ বর্মাহিন্দিখিলাড়ি হিন্দি১৯৯৩দামিনিমামা জিহিন্দিকৃষাণ অবতার হিন্দিচন্দ্রমুখী হিন্দি১৯৯৪আঞ্জামমোহনলালহিন্দিস্টান্টম্যান হিন্দিক্রান্তিবীর হিন্দিবোম্বে  তামিল১৯৯৫রাম জানে হিন্দিত্রিমূর্তি হিন্দিইমারজেন্সি কন্নড়ঘটোৎকচুদু তেলুগু১৯৯৬ঘাতকইন্সপেক্টরহিন্দিকৃষ্ণাকোবরাহিন্দিমাসুমমামাহিন্দিআর্মিপঞ্চমহিন্দিপাপি গুড়িয়াহিন্দি২০০৯হিটলিস্টবাংলা   তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৪৫-এ জন্ম বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:পাঞ্জাবি বংশোদ্ভূত ব্যক্তি বিষয়শ্রেণী:পাঞ্জাবি হিন্দু বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:তামিল চলচ্চিত্র অভিনেতা বিষয়শ্রেণী:তেলুগু চলচ্চিত্র অভিনেতা বিষয়শ্রেণী:কন্নড় চলচ্চিত্র অভিনেতা বিষয়শ্রেণী:মালয়ালম চলচ্চিত্র অভিনেতা
হুসেনি ব্রাহ্মণ বা হোসাইনি ব্রাহ্মণ হল পাঞ্জাব অঞ্চলের একটি মহিয়াল ব্রাহ্মণ সম্প্রদায় যার সাথে হিন্দু এবং ইসলাম উভয়েরই সম্পর্ক রয়েছে। মহিয়াল সম্প্রদায় বালি, ভীমাল, চিবত, দত্ত, লাউ, মোহন এবং বৈদ নামে সাতটি উপ-গোষ্ঠী নিয়ে গঠিত। তারা হিন্দু প্রথার সাথে সামঞ্জস্য রেখে কিছু অ- ভারতীয় ধ্যান-ধারণাও গ্রহণ করে। ফলশ্রুতিতে, মোহ্যাল সম্প্রদায়ের একটি উপ-গোষ্ঠীর মানুষ ইসলামের প্রতি বিশেষত তৃতীয় ইমাম আল-হুসাইন ইবনে আলি ইবনে আবি তালিবকে শ্রদ্ধা করত বলে জানা যায়। ১৯১১ খ্রিষ্টাব্দে মোহ্যালদের ইতিহাস প্রকাশিত হয়, সেখান থেকে জানা যায়, ৬৮০ খ্রিস্টাব্দে কারবালার যুদ্ধের সময় ইরাকের রাজধানী বাগদাদে ১৪০০ ব্রাহ্মণ বসবাস করতেন। ইরাকের কিছু অংশে এখনও কিছু পরিবার খুঁজে পাওয়া যায় কিন্তু হোসেনি ব্রাহ্মণদের বেশিরভাগ পরিবার এখন পুনে, দিল্লি, ভারতের চণ্ডীগড় ও জম্মু, পাকিস্তানের সিন্ধু ও লাহোর এবং আফগানিস্তানের কাবুল ও দক্ষিণ আফগানিস্তানে বসতি স্থাপন করেছে। তাদের মধ্যে কেউ কেউ প্রতিবছর মহরম পালন করে। মুজাফফরপুর জেলার ভূমিহার ব্রাক্ষ্মণদের একটি গোষ্ঠীর দাবী অনুসারে তারা হোসেনী ব্রাক্ষ্মণদের উত্তরসূরী; যার ফলে মহরম উদযাপনে তারা প্রতিবছর অংশ নেন।  আজকের আফগানিস্তান, পাকিস্তান এবং ভারতের বিভিন্ন এলাকায় একসময় মহিয়ালরা শাসন করত।  তথ্যসূত্র  বিষয়শ্রেণী:সাংস্কৃতিক নৃবিজ্ঞান বিষয়শ্রেণী:ভারতের জাতিগোষ্ঠী বিষয়শ্রেণী:ভারতীয় পদবি বিষয়শ্রেণী:পাকিস্তানের সামাজিক দল বিষয়শ্রেণী:হিন্দু সম্প্রদায় বিষয়শ্রেণী:হিন্দুধর্ম ও ইসলাম বিষয়শ্রেণী:ভারতে হিন্দুধর্ম বিষয়শ্রেণী:পাকিস্তানে হিন্দুধর্ম বিষয়শ্রেণী:ভারতীয় জাতি বিষয়শ্রেণী:পাঞ্জাবি ব্যক্তি বিষয়শ্রেণী:পাঞ্জাবি উপজাতি বিষয়শ্রেণী:ভারতের সামাজিক গোষ্ঠী বিষয়শ্রেণী:ব্রাহ্মণ সম্প্রদায় বিষয়শ্রেণী:ভারতে ধর্মনিরপেক্ষতা বিষয়শ্রেণী:ভারতের ব্রাহ্মণ সম্প্রদায় বিষয়শ্রেণী:হিন্দু উপাধি বিষয়শ্রেণী:হিন্দু সমাজ বিষয়শ্রেণী:পাঞ্জাবের সামাজিক গোষ্ঠী, ভারত বিষয়শ্রেণী:জম্মু ও কাশ্মীরের সামাজিক গোষ্ঠী
অরূপ কুমার দত্ত একজন ভারতীয় লেখক তথা সাংবাদিক। তিনি প্রাপ্তবয়স্কদের জন্য ১৬টি গ্রন্থ এবং কিশোর-কিশোরীদের জন্য ১৭টি অভিযান উপন্যাস রচনা করেছেন। ২০১৪ সালে অ্যাসিয়েসন অফ রাইটারস ও ইলাষ্ট্রেটরস ফর চিল্ডরেন তাকে জীবনব্যাপী সাধনা পুরস্কার প্রদান করে।  তিনি আন্তর্জাতিক শিশু বর্ষের জন্য প্রদান করা ১৯৭৯ সালের শংকর পুরস্কার ছাড়াও বহু পুরস্কার-সম্মাননা লাভ করেছেন।Telling Tales: Children's Literature in India, July 1, 2016 তার অবদানের জন্য ভারত সরকার তাকে ২০১৮ বর্ষে পদ্মশ্রী পুরস্কার প্রদান করে।  ব্যক্তিগত জীৱন  ১৯৪৬ সালের ২ জুলাই যোরহাটে অরূপ কুমার দত্তের জন্ম হয়েছিল। তার পিতা গিরীশ দত্ত এবং মাতা ইন্দিরা দত্ত। ৮ বছর বয়সে তাকে হিমাচল প্রদেশের দ্য লরেন্স স্কুলে ভর্তি করানো হয়। সেখান থেকে তিননি ১৯৬২ সালে সিনিয়র কেম্ব্রিজ পরীক্ষা উত্তীর্ণ হন। তারপর তিনি দিল্লী বিশ্ববিদ্যালয়ের অন্তর্গত রামজাস কলেজে ভর্তি হন এবং ১৯৬৬ সালে সেখান থেকে ইংরাজী সাহিত্যে স্নাতক ডিগ্রী লাভ করেন। তারপর তিনি ১৯৬৯ সালে দিল্লী বিশ্ববিদ্যালয় থেকে ইংরেজি সাহিত্যে স্নাতকোত্তর ডিগ্রী লাভ করেন।  পড়াশোনার শেষে তিনি অসমে ফিরে আসেন এবং জগন্নাথ বরুয়া মহাবিদ্যালয়ে ইংরাজী বিভাগের অধ্যাপক হিসাবে কর্মজীবন আরম্ভ করেন। অধ্যাপনার সমসাময়িককালে তিনি সাংবাদিকতার ক্ষেত্রে প্রবেশ করেন এবং নিয়মিত বিভিন্ন পত্রিকা তথা সংবাদপত্রে লিখতে থাকেন।   সাহিত্য কর্ম   ইউনিকর্নিস (১৯৯১)  চাহ গরম, দা টি ষ্টোররি (১৯৯১)  নেচার কুইজ বুক (১৯৯১)  দা খঙীয়া বরুয়াজ অফ ঠেঙাল (১৯৯৪)  হেমার ব্লো (১৯৯৬)  ইণ্ডিয়ান রেলওয়েজ, দা ফাইনাল ফ্রন্টিয়ার (২০০২)  দা রভিং মিনিষ্ট্রাল (২০০২)  জ্যোতি প্রসাদ, প্রিন্স অফ বিউটি (২০০৩)  পথরুঘাট (২০১০)http://www.goodreads.com/author/list/131204.Arup_Kumar_Dutta goodreads Books by Arup Kumar Dutta  কল্প-সাহিত্য   কাজিরঙা ট্রেইল (১৯৭৮)  ট্রাবল এট কলঙিজান (১৯৮২)  দা ব্লাইণ্ড উইটনেস (১৯৮৩)  এ ষ্টোরি এবাউট টি (১৯৮৫)  দা লুর অফ ঝাংরিলা (১৯৮৬)  রিভেঞ্জ (১৯৮৬)  স্মেক (১৯৯০)  চেভ দা পুল (১৯৯০)  অহ! ডিয়ার (১৯৯৭)  দা ক্রিষ্টাল কেভ (১৯৯৭)  ফুটপ্রিন্টস ইন দা স্যান্ড (১৯৯৯)  দা কাউণ্টারফেইট ট্রেজার (২০০১)  এডভেণ্টচার ষ্টোরিজ গোল্ডেন সেট (২০০৩)  দা বয় হু বিকাম কিং (২০০৪)  দা অনাগরিকাস শ্বানসং (২০০৯)  এডভেণ্টচার অম্নীবাস (২০১৪)  পুরস্কার ও সম্মান    কাজিরঙা ট্রেইল (১৯৭৮), ট্রাবল এট কলঙিজান (১৯৮২), দা ব্লাইণ্ড উইটনেস (১৯৮৩) এবং স্মেক (১৯৯০) গ্রন্থের জন্য চিল্ডরেন বুক ট্রাষ্টের চিল্ডরেন বুক পুরস্কার।  ১৯৭৯ সালে আন্তর্জাতিক শিশু বর্ষ উপলক্ষে প্রদান করা শংকর পুরস্কার  জার্ণালিষ্ট ওয়েলফেয়ার ফাউণ্ডেশন পুরস্কার, ১৯৮২  রিভেঞ্জ বইয়ের জন্য ১৯৮৭ সালের এনসিইআরটি বেষ্ট বুক অফ দা ইয়ার পুরস্কার  সাংবাদিকতার জন্য শিবপ্রসাদ বরুয়া রাষ্ট্রীয় বঁটা, ২০০৪  অ্যাসোসিয়েশন অফ রাইটারস এবং ইলাষ্ট্রেটরস ফর চিল্ডরেনের জীবনব্যাপী সাধনা পুরস্কার, ২০১৪  ভারত সরকার দ্বারা পদ্মশ্রী পুরস্কার, ২০১৮https://m.timesofindia.com/city/guwahati/padma-shri-honour-for-nine-achievers-from-northeast/articleshow/62679552.cms  ডিব্রুগড় বিশ্ববিদ্যালয়ের সন্মানীয় ডি.লিট ডিগ্রী, ২০১৮   তথ্যসূত্র   বিষয়শ্রেণী:অসমের ব্যক্তি বিষয়শ্রেণী:পদ্মশ্রী পুরস্কার প্রাপক বিষয়শ্রেণী:জীবিত ব্যক্তি বিষয়শ্রেণী:লেখক বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:১৯৪৬-এ জন্ম বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:সাহিত্য ও শিক্ষায় পদ্মশ্রী প্রাপক
চেঙ্গা পাখুই (বৈজ্ঞানিক নাম: Bibasis oedipodea(Swainson)) এক প্রজাতির মাঝারী আকারের জলপাই বাদামী সাথে লালচে কমলা বর্নের প্রজাপতি। এরা ‘হেসপেরায়িডি’ গোত্রের এবং ‘কোয়লিয়াডিনি’ উপগোত্রের সদস্য।   আকার  প্রসারিত অবস্থায় চেঙ্গা পাখুই এর ডানার আকার ৪০-৫০ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত চেঙ্গা পাখুই এর উপপ্রজাতি হল-   Burara oedipodea belesis (Mabille, 1876) – Himalayan Branded Orange Awlet   বিস্তার  এই প্রজাতি ভারত এর হিমাচল প্রদেশ থেকে অরুণাচল প্রদেশ, বাংলাদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।  বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  স্ত্রী এবং পুরুষ উভয় প্রপকারের ডানার উপরিতল জলপাই বাদামী (olive brown) বর্নের। সামনের ডানায় কোস্টার মধ্যভাগ থেকে সেল এর গোড়ার অংশ অবধি বিস্তৃত একটি কমলা দাগ (brand) বর্তমান। ডানার টার্মিনাল প্রান্তভাগ (fringe) ধূসর বাদামী। পিছনের ডানার টার্মেন এবং টর্নাস লালচে কমলা।  ডানার নিম্নতল কমলা বাদামী এবং ইষদ বেগুনি আভাযুক্ত। সামনের ডানায় সাব-টার্মিনাল ফ্যাকাশে কমলা অস্পষ্ট চওড়া বন্ধনী এবং কোস্টাল শিরার নীচ থেকে ডানার মধ্যভাগ পর্যন্ত বিস্তৃত ফ্যাকাশে কমলা সরু এবং লম্বাটে ছোপ দ্বারা গঠিত ডিসকাল বন্ধনী দেখা যায়। উভয় ডানার গোড়ার অংশে একটি কালো, সুস্পষ্ট এবং গোলাকৃতি ছোপ লক্ষ্য করা যায়।  পিছনের ডানায় ফ্যাকাশে কমলা লম্বাটে ছোপের দ্বারা সৃষ্ট ছোট ডিসকাল বন্ধনীটি ডানার মধ্যভাগে অবস্থিত। টার্মেন, টর্নাস এবং ডরসাম উজ্জ্বল কমলা এবং টর্নাল এবং ডরসাল প্বার্শবর্তী অংশ কমলা আঁশে ছাওয়া।  পুরুষ প্রকারে একটি সুস্পষ্ট, বড়, গোলাকৃতি ঘন কাল পটি (patch-brand) থাকে।  মাথা, বুক (thorax), পা এবং অ্যানাল প্রান্ত কমলা অথবা কমলা হলুদ, উদর কালো এবং কমলা ডোরাকাটা।   আচরণ  দ্রুত উড়ানযুক্ত এই প্রজাতি তীরগতিতে (darting flight) পাহাড়ি জঙ্গলের নালা এবং ঝর্নার আশেপাশে উড়ে বেড়ায়। এরা স্থানীয় ভাবে দুর্লভ নয় (not locally rare), তবে খুব কম দেখা যায়। কম উচ্চতা বিশিশট্ট এবং প্রচুর বৃষ্টিপাতযুক্ত পাহাড়ি অঞ্চলের ঘন অরণ্য এদের প্রিয় বাসভূমি যেখানে দিনের প্রথম ভাগ এবং গোধূলি বেলায় এবং সন্ধ্যায় এদের বিচরন পরিলক্ষিত হয়। ফুলের মধুপান এবং ভিজে মাটি এবং পাথরের অথবা পাথুরে দেওয়ালের ভিজে ছোপে মাড-পাডল এদের পছন্দের অভ্যাস। হিমালয়ের পাদদেশে প্রায় ২১০ মিটার উচ্চতায় সেপ্টেম্বর এবং অক্টোবর মাস নাগাদ এদের দর্শন মেলে। পার্বত্য অরণ্য ১৫০০ মিটার উচ্চতা পর্যন্ত জানুয়ারী থেকে নভেম্বর পর্যন্ত এদের সক্রিয়তা চোখে পড়ে।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮২০-এ বর্ণিত প্রজাপতি বিষয়শ্রেণী:মালয়েশিয়ার প্রজাপতি
ইউ-আর-লাভড চক মেসেজ প্রজেক্ট ছিল মার্কিন যুক্তরাষ্ট্র-ব্যাপী একটি বার্ষিক উদ্যোগ, যা লেসবিয়ান, গে, উভকামী, ট্রান্সজেন্ডার এবং কুইয়ার (এলজিবিটিকিউ) সম্প্রদায়ের প্রতি ঘৃণামূলক বক্তব্যের বিরুদ্ধে চকে লেখা ইতিবাচক ও উৎসাহব্যঞ্জক বার্তার মাধ্যমে প্রতিবাদ করত। এই প্রকল্পের লক্ষ্য ছিল এলজিবিটিকিউ সম্প্রদায়ের সেই সব সদস্যদের কাছে আশার বার্তা পাঠানো যাঁরা হতাশা বা বিচ্ছিন্নতার অনুভূতির সাথে লড়াই করছিলেন। এটি এলজিবিটিকিউ কলেজ ছাত্রদের জন্য আত্মহত্যা প্রতিরোধ সচেতনতা প্রচারণা হিসেবে কাজ করেছিল।  ব্যক্তিগত ট্র্যাজেডির প্রতিক্রিয়ায় ২০০৫ সালে ড্রু বিশ্ববিদ্যালয়ে "ইউ-আর-লাভড চক মেসেজ প্রজেক্ট" প্রতিষ্ঠিত হয়েছিল। ২০০৯ সালে এলজিবিটিকিউ কলেজ ছাত্রদের জন্য আত্মহত্যা প্রতিরোধে সচেতনতামূলক প্রচারণা হিসেবে এটি দেশব্যাপী প্রচারিত হয়। প্রকল্পটি ২০১২ সাল পর্যন্ত প্রতি বছর অক্টোবরে সংঘটিত হয়ে এসেছে। ২০১২ সালের মে মাসে, চক মেসেজ প্রজেক্টটি অ্যাক্টিভ মাইন্ডস-এর ন্যাশানাল ডে উইদাউট স্টিগমা প্রকল্পের অংশ হয়ে ওঠে।   উদ্দেশ্য  চক বার্তা প্রকল্প এলজিবিটিকিউ কলেজ ছাত্রদের আত্মহত্যা প্রতিরোধ সম্পর্কে সচেতনতা বৃদ্ধি করেছে। ট্রেভর প্রজেক্ট (২৪ / ৭ জরুরি পরিস্থিতিতে সহায়তা এবং আত্মহত্যা প্রতিরোধের জন্য জীবনদায়ী প্রকল্প) অনুসারে, এলজিবিটিকিউ তরুণদের আত্মহত্যার চেষ্টা করার সম্ভাবনা বিষমকামী তরুণদের তুলনায় চার থেকে আট গুণ বেশি।  যদিও এলজিবিটিকিউ কলেজ শিক্ষার্থীদের মধ্যে আত্মহত্যা নিয়ে নির্দিষ্টভাবে খুব বেশি গবেষণা হয়নি, ২০১০ সালে ক্যাম্পাস প্রাইড কর্তৃক পরিচালিত একটি গবেষণায় আমেরিকার এলজিবিটিকিউ কলেজ শিক্ষার্থীদের জন্য ‘ঠাণ্ডা’ পরিবেশ প্রদান করার পরামর্শ দেওয়া হয়। সাধারণভাবে কলেজ ছাত্রদের মধ্যে মৃত্যুর দ্বিতীয় প্রধান কারণ হল আত্মহত্যা। অ্যাক্টিভ মাইন্ডসের মতো মানসিক স্বাস্থ্য বিষয়ক সংগঠনগুলির মতে, প্রতি বছর ১,১০০ জনেরও বেশি কলেজ ছাত্র আত্মহত্যা করে মারা যায়।   ইতিহাস  প্রকল্পটি প্রথম ২০০৫ সালে ড্রু বিশ্ববিদ্যালয়ের ক্যাম্পাসে শুরু হয়েছিল। এটি ২০০৯ সালের ৫ই অক্টোবর, তারিখে দেশব্যাপী ছড়িয়ে পড়ে এবং সারা দেশের বিশ্ববিদ্যালয়গুলি এটি পালন করতে শুরু করে।  দ্বিতীয় বর্ষ (২০১০) নাগাদ, প্রচারণাটি আকারে যথেষ্ট বড় হয়ে ওঠে। হাজার হাজার অনুসারী অর্জনের পাশাপাশি, চক বার্তা প্রকল্প আমেরিকান ফাউন্ডেশন ফর সুইসাইড প্রিভেনশন, অ্যাক্টিভ মাইন্ডস, নোএইচএইট ক্যাম্পেইন ( বা নো-হেট), থেকে ইতিবাচক প্রতিক্রিয়া অর্জন করে এবং সারা দেশে শত শত স্থানে এটি অনুষ্ঠিত হয়।  ২০১২ সালে, চক বার্তা প্রকল্পটি অ্যাক্টিভ মাইন্ডসের ন্যাশানাল ডে উইদাউট স্টিগমা কর্মসূচির অংশ হয়ে ওঠে।   তথ্যসূত্র    বহিঃসংযোগ    তুমি-প্রিয়-চক বার্তা প্রকল্পের ওয়েবসাইট  বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
শিবানী গোঁসাই হলেন একজম ভারতীয় টেলিভিশন অভিনেত্রী, যিনি হিন্দি টেলিভিশন ধারাবাহিক যেমন কাসৌটি জিন্দেগি কে, কাহানী ঘর ঘর কি, রং বাদলতী ওধনী, লাভ ইউ জিন্দেগী এবং পিয়া কা ঘর পপিয়ারা অভিনয় করেছেন। তদুপরি, তিনি এসএসএইচএইচ ... ফির কৈ হ্যায় এ তেও অভিনয় করেন।  ব্যক্তিগত জীবন গোঁসাই ২০১১ সালের শেষদিকে রাজীব গান্ধীকে বিয়ে করেছিলেন, যার সাথে তিনি ফেসবুকে পরিচয় করেছিলেন। কয়েক সপ্তাহ পরে, তিনি বিবাহবিচ্ছেদের জন্যে আবেদন করেন।  ধারাবাহিক  কসুটি জিন্দেগী কি  কাহানি ঘর ঘর কি  লাভ ইউ জিন্দেগী  সরস্বতিচন্দ্রা  রঙ্গ বাদলতি ওধানি  এসএসএসএইচএইচএইচএইচ... ফির কৈ হ্যা  পিয়া কা ঘর পিয়ারা লাগে  কসম তেরে পিয়ার কি  ছোটি সর্দার্নি  নাগিন  কাহান হাম কাহান তুম  কাভি সাস কাভি বহু  তথ্যসূত্র  বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:দিল্লির অভিনেত্রী
ওয়ার্ড নং ১২৩, কলকাতা পৌরসংস্থা হল  কলকাতা পৌরসংস্থার ১৩ নং বরোতে অবস্থিত একটি প্রশাসনিক বিভাগ, যা ভারতের পশ্চিমবঙ্গ রাজ্যের বড়িশা পাড়ার কিছু অংশকে কভার করে।   ভূগোল  ১২৩ নং ওয়ার্ডটি উত্তরে রাজা রামমোহন রায় রোড, হেম চন্দ্র মুখার্জি রোড এবং মতিলাল গুপ্ত রোড দ্বারা ঘেরা; পূর্বে কালিপদ মুখার্জি রোড, হেম চন্দ্র মুখার্জি রোড, ঈশান ঘোষ রোড এবং দক্ষিণে ধারাবাহিকভাবে ধলিপাড়া রোড পর্যন্ত একটি লাইন টানা হয়েছে; দক্ষিণে চণ্ডীচরণ ঘোষ রোড, জেমস লং সরণি (ডায়মন্ড হারবার বাইপাস), বিদ্যাসাগর সরণি এবং পূর্বে ধারাবাহিকভাবে টানা একটি রেখা যেখানে এটি চকঠাকুরানী মৌজার উত্তর-পশ্চিম সীমানায় মিলিত হয়েছে; এবং পশ্চিমে ডায়মন্ড হারবার রোড।  ওয়ার্ডটি কলকাতা পুলিশের হরিদেবপুর থানা দ্বারা পরিবেশিত হয়। Kolkata: Detail Maps of 141 Wards with Street Directory, Fourth Impression 2003, Map No. 93, D.P. Publication and Sales Concern, 66 College Street, Kolkata-700 073.  বেহালা মহিলা থানা দক্ষিণ পশ্চিম বিভাগের এখতিয়ারের অধীনে সমস্ত পুলিশ জেলাকে কভার করে - সরসুনা, তারাতলা, বেহালা, পর্ণশ্রী, ঠাকুরপুকুর ও হরিদেবপুর।    জনসংখ্যা  ভারতের ২০১১ সালের আদমশুমারি অনুসারে, কলকাতা মিউনিসিপ্যাল কর্পোরেশনের ১২৩ নং ওয়ার্ডের মোট জনসংখ্যা ছিল 35,836 জন, যার মধ্যে ১৭,৭২৭ (৫০%) পুরুষ এবং ১৭,৬৫৯ (৫০%) মহিলা । ৬ বছরের নিচে জনসংখ্যা ছিল ২,১৭৪ জন। ১২৩ নং ওয়ার্ডে মোট শিক্ষিতের সংখ্যা ছিল 31,026 (৬ বছরের বেশি জনসংখ্যার ৯৩.৪২%)।   কলকাতা পশ্চিমবঙ্গের দ্বিতীয় সর্বাধিক শিক্ষিত জেলা।  কলকাতা জেলার সাক্ষরতার হার ১৯৫১ সালে ৫৩.০% থেকে ২০১১ সালের আদমশুমারিতে ৮৬.৩% এ বেড়েছে।    নির্বাচন হাইলাইট  ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি বেহালা পূর্ব বিধানসভা কেন্দ্রের একটি অংশ।  নির্বাচনবছর নির্বাচনী এলাকা কাউন্সিলরের নাম দলীয় অধিভুক্তি ২০০৫ ওয়ার্ড নং ১২৩ উৎপল চ্যাটার্জি ভারতের কমিউনিস্ট পার্টি (মার্কসবাদী) Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ সুদীপ পলি সর্বভারতীয় তৃণমূল কংগ্রেস  ২০১৫ সুদীপ পলি সর্বভারতীয় তৃণমূল কংগ্রেস Prabahat Khabar, Hindi newspaper, print edition, 29 April 2015   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
সিনুলগ আইডল, একটি গানের প্রতিযোগিতা, একটি বার্ষিক অনুষ্ঠান যা সেবুতে প্রতি জানুয়ারিতে, সিনিয়র স্টো-এর ভোজের সময় উদযাপন করা হয়। নিনো উৎসবটি দেশের অন্যতম বৃহত্তম উৎসব হিসেবে বিবেচিত। সিনুলগ আইডল সেবু সিটি সরকার, সিনুলগ ফাউন্ডেশন ইনক., সেন্টার ফর পপ মিউজিক ফিলিপাইন এবং সাউন্ডট্র্যাক্স প্রোডাকশন স্টুডিওর একটি যৌথ প্রকল্প।    তথ্যসূত্র   বিষয়শ্রেণী:গানের প্রতিযোগিতা বিষয়শ্রেণী:ফিলিপাইনের সঙ্গীত উৎসব
যোগেশ চন্দ্র বর্মণ একজন ভারতীয় রাজনীতিবিদ ছিলেন। তিনি পশ্চিমবঙ্গ বিধানসভায় চারবার ফালাকাটা বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি পশ্চিমবঙ্গ সরকারের বন ও অনগ্রসর শ্রেণিকল্যাণ দপ্তরের মন্ত্রী ছিলেন। তিনি ২০১৯ সালের ১০ ফেব্রুয়ারি ৬৯ বছর বয়সে মৃত্যুবরণ করেন।  তথ্যসূত্র  বিষয়শ্রেণী:২০১৯-এ মৃত্যু বিষয়শ্রেণী:আলিপুরদুয়ার জেলার ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১
চাঁদপুর-৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের আসন ছিল।   সীমানা    ইতিহাস  চাঁদপুর-৬ আসনটি ১৯৮৬ সালের তৃতীয় জাতীয় সংসদ নির্বাচনের সময় গঠিত হয়েছিল। ২০০৬ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৮৬মুহাম্মদ আবদুল মান্নানজাতীয় পার্টি (এরশাদ)১৯৮৮মুহাম্মদ আবদুল মান্নানজাতীয় পার্টি (এরশাদ)১৯৯১আলমগীর হায়দার খাঁনবাংলাদেশ জাতীয়তাবাদী দলফেব্রুয়ারি ১৯৯৬আলমগীর হায়দার খাঁনবাংলাদেশ জাতীয়তাবাদী দলজুন ১৯৯৬আলমগীর হায়দার খাঁনবাংলাদেশ জাতীয়তাবাদী দল২০০১আলমগীর হায়দার খাঁনবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:চাঁদপুর জেলার জাতীয় সংসদীয় বিলুপ্ত আসন বিষয়শ্রেণী:১৯৮৪-এ বাংলাদেশে প্রতিষ্ঠিত বিষয়শ্রেণী:২০০৬-এ বিলুপ্ত  বিষয়শ্রেণী:চাঁদপুর জেলা